уахдативужуд — Қазақстан Энциклопедиясы
"уахдативужуд — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TITLE: уахдативужуд — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=5000
META: "уахдативужуд — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TOTAL WORDS: 234
TEXT: Қазақстан Энциклопедиясы уахдативужуд - болмыстың бірлігі. болмыс Аллаһқа тән. Осы ақиқатты сезіну болмыстың бірлігіне ұласу болып табылады. уахдативужуд - ұғым ретінде ибн Арабиден кейін пайда болса да оның мазмұны жағынан сопылық дүниетанымның алғашқы қалыптасу кезеңінен бері бар. уахдативужуд мазмұны Құран және сүннеттен алынып, алғашқы дәуір суфилері тарапынан «таухид» ретінде қалыптасты. Болмыстың бірлігі Аллаһтың сипаттарының көрінісі ретінде болмыс болып табылады. Аллаһтың әрбір сипаты болмыстарда көрініс береді. Бір және Бар Абс. болмыс болып табылатын Аллаһ барлық жаратылған болмыстардың негізі, субстанциясы. Оның әрбір сипаттарының көрініс беруі объектілер мен құбылыстарда пайда болады. уахдативужуд әлемнің мәні Аллаһтың мәніне тән ретінде қабылданбайды. Керісінше, әлемнің болмысы Аллаһтың болмысына қатысты болады. Өйткені мән жаратылған болмыс емес. Сондықтан Аллаһ әлемге немесе объектілерге өзінің мәнін емес, оларға болмыс тіршілік беріп, жаратады. Сондықтан да іс-амалдар Аллаһқа тән емес. Демек, тағдыр бар. Зорлық немесе детерминизм жоқ. Батыс философиясындағы натурализмнің негізінде дамыған пантеизм мен уахдатул вужуд арасында жер мен көктей айырмашылық бар. болмыс бір қырынан алғанда табиғат, ал басқа қырынан алғанда Тәңір. Тәңір әлемде көрініс берудің орнына табиғаттың өзі Тәңір болып табылады. уахдативужуд Исламдық доктринаны негізге алған, ақыретті қабылдайтын, мақсаттық себепті қажетті деп білетін, ғибадаттар мен ритуалдарды басшылыққа алатын, аят пен хадисті, Құдайлық танымға сүйенетін ілім. Пантеизмде Құдайлық қалау мен адамның еркін жоққа шығару бар, ал уахдативужуд түсінігі бойынша Құдайлық ерік пен адамның еркі арасындағы үйлесімділік негізінде адамның жауапкершілігін негізделген. Аллаһ өзінің еркі мен болмысының белсенділігін сақтап отырады. уахдативужуд рухани қабілеттер арқылы жасалынатын бірлік халі. Энциклопедиялық анықтамалық
